จุรินทร์ ชี้แจงประเด็นฝ่ายค้านอภิปรายทำไมคนไทยไม่ได้กินผลไม้ไทยในราคาถูก ยืนยันกระทรวงพาณิชย์กำลังบริหารจัดการดูแล
จุรินทร์ ชี้แจงประเด็นฝ่ายค้านอภิปรายทำไมคนไทยไม่ได้กินผลไม้ไทยในราคาถูก ยืนยันกระทรวงพาณิชย์กำลังบริหารจัดการดูแลนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวถึงกรณีที่นายมิ่งขวัญ แสงสุวรรณ์ พรรคฝ่ายค้านอภิปรายถึงประเด็นทำไมกระทรวงพาณิชย์ไม่ทำให้คนไทยได้กินผลไม้ไทยในราคาถูก เช่น ทุเรียนและมะม่วง แต่กลับผลักดันส่งออกหมด ทำให้คนกลางรวยนั้น ชี้แจงว่าการบริหารจัดการพืชผลทางการเกษตรจำเป็นอย่างยิ่งต้องสร้างความสมดุลให้เกิดขึ้น เพราะขณะที่ทำให้เกษตรกรขายผลผลิตได้ในราคาสูง แต่ขณะเดียวกันผู้บริโภคต้องการซื้อในราคาต่ำ นี่คือความยากของการบริหารจัดการที่จะต้องทำอย่างไรให้เป็นที่พอใจของทั้ง 2 ฝ่าย และนั้นคือสิ่งสำคัญในภารกิจของกระทรวงพาณิชย์ ที่ต้องทำอย่างไรให้เกษตรกรขายผลผลิตในราคาสูงได้ และระบายผลผลิตไปทั่วประเทศ โดยระบุว่าเมื่อวานที่ตนเองอภิปรายและกล่าวถึงเฉพาะการส่งออกอย่างเดียว เพราะมีการอภิปรายถึงประเด็นนี้เท่านั้น ซึ่งกระทรวงพาณิชย์ต้องดำเนินการทั้งสองส่วน ทั้งช่วยเกษตรกรระบายผลผลิตในประเทศและส่งออก ไม่ได้ดำเนินการเฉพาะอย่างเดียว โดยยืนยันว่าเหตุที่ต้องส่งออกนั้น เพราะตลาดในประเทศไม่มากพอที่จะรองรับผลผลิตของเกษตรกร อาจล้นตลาดได้ และจะนำไปสู่ราคาตกต่ำ จึงต้องพึ่งตลาดส่งออก นอกจากนี้ มุ่งเน้นพยายามตัดคนกลางออกไป โดยใช้ระบบทั้งออฟไลน์และออนไลน์เข้ามาช่วย ให้เกษตรกรส่งผลผลิตโดยตรงถึงผู้บริโภคมากที่สุด โดยให้พาณิชย์จังหวัดสำรวจความต้องการผบผลิตทั้งผลไม้และพืชเกษตรอื่นๆและให้รวมมือภาคเอกชน ให้ทำหน้าที่เป็นเซล์แมนจังหวัดเพื่อจะนำผลผลิตการเกษตรจากตนเองขายให้กับพาณิชย์จังหวัดกับเอกชนจังหวัดอื่นๆ เกิดการแลกเปลี่ยนและจับคู่ทางธุรกิจกัน โดยขณะนี้มีความก้าวหน้าการดำเนินโครงการแล้ว ว่าสามารถเกิดการซื้อขายในโครงการถึง 1 พันล้านบาทแล้วซึ่งจะดำเนินโครงการต่อไป